Dirk Nagtegaal maak maermenskos met heerlike resepte | Joho!
Dirk Nagtegaal maak maermenskos met heerlike resepte
by Vera on Mar 10th, 2010 Tweet
Dirk Nagtegaal, die outeur van Kok en skinker, is 'n man wat lief is vir die soet goed, die ryk, romerige, vetmaak goed in die lewe. Díe dat hy toe effe swaarmoedig raak toe die dieëtkundige hom laat diet. Gelukkig red 'n vriendin hom met fantastiese, gesonde, resepte vir bouillabaisse, lae GI-brood en vars perskes in wyn vir poeding. Smul lekker saam met Dirk.
Soos dit 'n vetvreter betaam, hou ek van sagte kos verpulp in botter, room, Brie de Meaux, camembert en caciocavallo. Sjokolademousse. Ek hou van biltong met 'n dik, deurskynende vet rand om die vleis te olie op sy pad binne toe. En bros­gebraaide spek saam met my eiers. Ek gebruik graag heldergeel, romerige botter op my brood, tandemerk dik, asseblief, en vars room in alle sop en souse. Ek kan nie slaap voordat ek my nagtelike rytjie Belgiese sjokolade met toe oë gesuig het nie.
En die dieetvrou klap met haar pen op haar boekie en sy lyk vir my presies soos 'n kosspietkop.
"Dis nie die einde van die wêreld nie," sê sy. "Van vet alleen kan geen mens leef nie. Ons gaan jou ontgif met vars vrugte en groente en water. Daarna stoom ons vis; jy sal ná 'n paar dae lief raak vir die smaak daarvan. Bly vir minstens 'n paar weke van rooivleis en vette af weg," sê sy.
Kok en Skinker deur Dirk Nagtegaal
Foto te dank aan Rapport
Cats: Afrikaans, Events, Food, South Africa
Tags: Afrikaans, Dirk Nagtegaal, Events, Food, Joho!, Kok en skinker, Rapport, South Africa
« Dirk Nagtegaal, outeur van Kok en Skinker, maak ontbyt, resepte hier ingesluit
Allan Boesak praat uit oor Afrikaners se eksklusiewe opstand »
Nuut! Jy kan nou ons boeke direk by ons bestel teen halfprys. SMS net die naam van die boek aan 33365.
New! You can now order books directly from us at half price. Simply SMS the name of the book you want to 33365.